آمریکا‌نین پرزیدنتی دونالد ترامپ ایله قوزئی کوره لیدری کیم یونگ ژوئن‌ین 12-سینده سنگاپوردا ائدجگی ایجلاسدا، ائو صاحبی اؤلکه‌یه تخمینن 20 میلیون دو‌لارا باشا گله‌جک.
استرایت تایمز قزئتین‌دکی خبره گؤره، سنگاپور باش ناظیری لی حسین لوونگ ایجلاس توپلانتی‌سی‌نین اؤلکه بودجه‌سینه گتیرجگی خرجین تخمینن 20 میلیون دو‌لار اولاجاغینی آچیقلاییب.
بئله اؤنملی بیر باریش تشببوسونه دستک اولماق اوچون بئله بیر خرجی قارشیلاماغا حاضیر اولدوق‌لارینی بیل‌دیرن باش ناظیر لی،
بو توپلانتی‌نین کئچیریلیر اولماسینی سون درجه اهمیت وئریریک. ایجلاسین بؤلگه‌ده باریش و ثابیتلیگین برقرار اولماسینا قاتقی وئره‌جک پروسه‌لرین اؤنونو آچاجاغینا اینانیریق." دئدی.
ایجلاسین سنگاپورون ایماژینا مثبت قاتقی وئردیگینی وورغولایان لی،
بو توپلانتی‌نین ائو صاحبی کیمی سئچیلمییمیز - بونو بیز طلب ائتممیشیک، اونلار بیزه سوروشدولار و بیز ده قبول ائتدیک - سنگاپورون بوتون طرف‌لرله اولان یاخشی موناسیبت‌لری‌نین و اولوسلار آراسی جمعیت ایچینده گؤردوگو حؤرمتین بیر گؤستریجی‌سی." ایفاده‌لرینی ایستیفاده ائتدی.
آمریکا پرزیدنتی ترامپ ایله قوزئی کوره لیدری کیم، ژوئن‌ین 12-ده سنگاپوردا بیر آرایا گله‌جک.
نوکلئر سیلاح‌سیزلانما و امنیت مسئله‌لری‌نین موذاکیره ائدیلجگی ایجلاسین، 1950-53-جی ایللر کوره ساواشین‌دان بو یانا داوام ائدن آتشکس وضعیتی‌نین دایمی بیر باریشه چئوریلمه‌سی یولوندا حلّ ائدیجی آددیم اولماسی نظرده توتولور.
